ครม.ไฟเขียวแก้ร่างกม.ศุลฯจบคดีข้อพิพาทที่กรม
ครม.ผ่านร่างแก้ไขกม.ศุลกากร พ.ศ....จบคดีข้อพิพาทในกรมก่อนไปศาลเพิ่มความสะดวกภาคเอกชน
9 ก.พ. 2553

ครม.ผ่านร่างแก้ไขกม.ศุลกากร พ.ศ....จบคดีข้อพิพาทในกรมก่อนไปศาลเพิ่มความสะดวกภาคเอกชน
นายสมชัย สัจจะพงษ์ อธิบดีกรมศุลกากร เปิดเผยว่า วันนี้ที่ประชุมครม. เห็นชอบผ่านร่าง พ.ร.บ.ศุลกากร พ.ศ.... เพื่อให้มีความเหมาะสมมากขึ้นแก่ผู้ประกอบการโดยหลักการแก้ไขสำคัญคือ ให้มีการพิจารณาคดี หรือข้อพิพาทจบลงในขั้นตอนของกรมศุลกากร ยกเว้นกรณีที่ผู้ประกอบการรายใด ไม่พอใจ ในเรื่องของอัตราเบี้ยปรับหรือการจับสินค้าซึ่งยังสามารถดำเนินคดีหรือฟ้องศาลต่อไปได้
"โดยหลักการแม้จะมีความพยายามให้คดีจบที่กรมศุลกากร ซึ่งตามร่างกม.ฉบับนี้ มีความยืดหยุ่นมากขึ้นเป็นทางเลือกให้ผู้ประกอบการ ไกล่เกลี่ยข้อพิพาท นอกจากนี้ยังช่วยให้กรมศุลกากร ดำเนินงานด้วยความโปร่งใสมากขึ้น" นายสมชัยกล่าว และว่า สำหรับรายละเอียดเรื่องการพิจารณาบทลงโทษ และค่าปรับรวมถึงการให้รางวัลนำจับแก่เจ้าพนักงาน ยังไม่สามารถตกลงกันได้ในรายละเอียด จึงจำเป็นต้องไปหารายละเอียดในระยะต่อไป.